ಏನು ದೀಪಿಕಾರಣ್ವೀರ್ ಜೊತೆಗೆ ಇರೋದು ದಾವೂದ್ ಇಬ್ರಾಹಿಂ.? ಇವರಿಂದ ಪ್ರಕಟಿಸಲಾಗಿದೆ News Alert ಮುಂಬೈ: ಬಾಲಿವುಡ್ ನಟ ಸುಶಾಂತ್ ಸಿಂಗ್ ರಾಜ್ ಪೂತ್ ಸಾವಿನ ಬಳಿಕ ಮಾನಸಿಕ ಖಿನ್ನತೆ ಬಗ್ಗೆ ಮಾತನಾಡಿದ್ದ ದೀಪಿಕಾ ಪಡುಕೋಣೆ ಯದ್ವಾ ತದ್ವಾ ಟ್ರೋಲ್ ಗೆ ಒಳಗಾಗುತ್ತಿದ್ದಾರೆ. ಸದ್ಯ ಸೋಷಿಯಲ್ ಮೀಡಿಯಾದಲ್ಲಿ ದೀಪಿಕಾ ಮತ್ತು ರಣ್ವೀರ್ ಸಿಂಗ್ ರವರ ಒಂದು ಫೋಟೋ ಸಿಕ್ಕಾಪಟ್ಟೆ ವೈರಲ್ ಆಗಿದೆ. ಆ ಫೋಟೋದಲ್ಲಿ ಬರೀ ದೀಪಿಕಾ ಮತ್ತು ರಣ್ವೀರ್ ಇದ್ದಿದ್ದರೆ, ಅಷ್ಟೊಂದು ವೈರಲ್ ಆಗುತ್ತಿರಲಿಲ್ಲ. ಫೋಟೋದಲ್ಲಿ ಇರುವುದು ದಾವೂದ್ ಇಬ್ರಾಹಿಂ ಎನ್ನಲಾಗುತ್ತಿದೆ. ಇದೇ ಕಾರಣಕ್ಕೆ ಫೋಟೋ ಸಿಕ್ಕಾಪಟ್ಟೆ ಶೇರ್ ಆಗುತ್ತಿದೆ. ಹಾಗಾದ್ರೆ, ಫೋಟೋದಲ್ಲಿ ಭೂಗತ ಪಾತಕಿ ದಾವೂದ್ ಇಬ್ರಾಹಿಂ ಇರುವುದು ಹೌದಾ.? ಖಂಡಿತ ಇಲ್ಲ.! ಅಷ್ಟಕ್ಕೂ, ಅದು 2013 ರಲ್ಲಿ ತೆಗೆದ ಫೋಟೋ. ಗೋಲಿಯೋಂಕಿ ರಾಸ್ ಲೀಲಾ ರಾಮ್ ಲೀಲಾ ಚಿತ್ರದ ಶೂಟಿಂಗ್ ವೇಳೆ ಇಫ್ತಾರ್ ಕೂಟದ ಸಂದರ್ಭದಲ್ಲಿ ಕ್ಲಿಕ್ ಆದ ಫೋಟೋ ಅದು. ಫೋಟೋದಲ್ಲಿ ಸಂಜಯ್ ಲೀಲಾ ಬನ್ಸಾಲಿ, ದೀಪಿಕಾ ಪಡುಕೋಣೆ, ರಣ್ವೀರ್ ಸಿಂಗ್, ಆರ್ ವರ್ಮನ್, ಸಂದೀಪ್ ಸಿಂಗ್ ಮತ್ತು ವಾಸಿಖ್ ಖಾನ್ ಇದ್ದಾರೆ. ಅಸಲಿಗೆ, ಈ ಫೋಟೋವನ್ನು ಸೋಷಿಯಲ್ ಮೀಡಿಯಾದಲ್ಲಿ ಶೇರ್ ಮಾಡಿಕೊಂಡಿರುವುದು ಸಂದೀಪ್ ಸಿಂಗ್. ಆದರೆ ಇದೇ ಫೋಟೋಗೆ ಸುಳ್ಳು ಸುದ್ದಿಯ ರೆಕ್ಕೆ ಪುಕ್ಕ ಕಟ್ಟಿ ಸೋಷಿಯಲ್ ಮೀಡಿಯಾದಲ್ಲಿ ವೈರಲ್ ಮಾಡಲಾಗುತ್ತಿದೆ. ವಾಸಿಖ್ ಖಾನ್ ಮುಖಕ್ಕೆ ರೌಂಡ್ ಮಾರ್ಕ್ ಹಾಕಿ ದಾವೂದ್ ಇಬ್ರಾಹಿಂ ಅಂತ ಹೇಳಲಾಗುತ್ತಿದೆ. ಅಂದ್ಹಾಗೆ, ದಾವೂದ್ ಇಬ್ರಾಹಿಂ ಪಾಕಿಸ್ತಾನದಲ್ಲೇ ಇದ್ದಾನೆ ಎಂದು ಪಾಕಿಸ್ತಾನ ಹೇಳಿಕೆ ನೀಡಿ, ಬಳಿಕ ದಾವೂದ್ ಇಲ್ಲಿಲ್ಲ ಎಂದು ಹೇಳಿಕೆ ಬದಲಾಯಿಸಿದೆ.